გენეზისი

გენეზისი არის დაჯგუფება/ბანდა, რომელიც დაკომპლექტებულია ლეგენდარული, მივიწყებული საბრძოლო ხელოვნების ოსტატებით, რომელთა სულებიც "სპირიტუალური" მეთოდით მოხმობილ და გაცოცხლებულ იქნა საბრძოლო ხელოვნებების ოსტატ, გრანდმასტერ ბაში-აჩუკის მიერ.

სწორედ ბაში-აჩუკი არის მათი ლიდერი და წინამძღოლი, თავის ძმასთან, იახსართან ერთად, რომელიც მისი მრჩეველი, საბრძოლო სტრატეგი და მარჯვენა ხელია.

## დაარსების ისტორია

გენეზისი დაარსებულ იქნა ბაში-აჩუკის მიერ, ცეცხლის წვიმიდან 500 წლის თავზე. თუმცა მისი ჩამოყალიბება 300 წლის განმავლობაში მიმდინარეობდა და ც.წ.-დან 500 წელს დასრულდა.

ბაში-აჩუკი ბავშვობიდანვე გამოირჩეოდა. მასში ჩასახლებული იყო "პირველქმნილი საბრძოლო სული", ამიტომ ის დაბადებიდანვე ბრძოლაზე იყო შეყვარებული, უფროსწორად ის თვითონ იყო ბრძოლისა და "საბრძოლო ჟინის" განსახიერება.

მას შემდეგ, რაც ბაში-აჩუკმა, 3 წლიანი ხეტიალის შემდეგ, 20 წლის ასაკში მიაღწია ადგილს, რომელიც მას იხმობდა ბავშვობიდანვე, იქ ის წააწყდა "კრისტალს", რომელთან მისვლისასაც მან იხილა ყველაფერი: თუ როგორ შეიქმნა სამყარო და იმ კრისტალზე უძველესი, უცნაური წარწერებით ეწერა ტექსტი.

ამ კრისტალზე ეწერა ისტორია "პირველქმნილ საბრძოლო სულზე", რომელმაც დაუდო სათავე ისეთი სამყაროს ჩამოყალიბებას, როგორსაც დღეს ჩვენ ვიცნობთ.

რაოდენ გასაკვირიც არ უნდა იყოს, ბაში-აჩუკმა მარტივად გაიგო მისთვის უცნობი წარწერა და ამოიკითხა ის.

### ამონარიდი კრისტალის წარწერებიდან

```
*"ოდეს შეიქმნა სამყარო ესე, სიმშვიდესა და ერთფეროვნებას მოეცვა იგი.*
არ იყო ძვრა და არას და არაფერს ჰქონდა წადილი,
წადილი შექმნად ახლისა და განვითარებისა.
თუმც ოდეს აივსო თასი სამყაროს მოთმინებისაი,
გასკდა იგი და განდმოინთხა მისგან უდიდესი ძალა სიცოცხლისაი,
ძალა, რომელი იყო წადილი სამყაროს განვითარებისა და გარდაქმნისა.
ძალა, რომელიც გახდა "საწყისი" საწყისი ახლისაი,
ეს იყო "გენეზისი", გენეზისი ახლისა, და
გარდაუალი იყო ყოველივე ესე,
ვინაიდან ყოველსა აქ "დასასრულ" იგი და
ყოველსა დასასრულს მოსდგამს "დასაწყის".

```

```
*ძალამან ესრემ, აიძულა ნაწილაკი ყოველი ,შებმოდა ერთურთს.*
და მიეცათ "საწყისი" ახლისათვის, რომელ იქმნოდა უკეთეს თვისად და
უწინარეს, წინარესსა მისსა.

```

```
*ყოველივეს შთაენთქა და ეთავისა, სული იგი "ბრძოლისაი".*
და გამრავლდა ესე სული ვითარცა უკუნი და იქმნა იგი უკუნისამდე.

```

```
***თუმც იყო სული იგი პირველი სული "გენეზისისა", რომელიც არა იქნა გაყოფილ**.*

```

```
*ესრედ იცვალა სამყარომ ფერი თვისი და*
იღო სახე ახალი, რომელ ცნობილ არს ჩვენთვის.
ხოლო სული იგი "პირველი" გარდადიოდა
ერთიდან მეორესა შინა და ეგრედ ასაზრდოებდა სამყაროსა ამას,
რათა არ მოჰკლებოდა მას ჟინი და წადილი ახლისა

```

```
*რადგან ოდეს წახდეს "საწყისი", გაბატონებულ იქნების "დასასრულ".*

```

```
 *>>>წყაროი ესე გადმოცემულ არს თვით სულისა მისგან,*
                             რომელმანცა ჰქმნა "გენეზისი" ეგე პირველი.<<<"

```

ამ კრისტალის წაკითხვის მერე ნათელი გახდა, რომ სწორედ ბაში-აჩუკში იყო ახლა ჩასახლებული ეს პირველქმნილი "საბრძოლო სული", რომელმაც მისცა ჟინი ბრძოლისა ყველას და ყველაფერს ამ ქვეყნად.

ეს გახდა დასაბამი ბაში-აჩუკის იმ იდეისა, რომლის განსახორციელებლადაც დაიწყო მან შემდეგში სულების აგროვება იმ საბრძოლო ხელოვნების ოსტატებისა, რომელთა სულებიც ყველაზე მეტად შეიცავდნენ "საბრძოლო სულის" ნაწილს.

ის 300 წელი ეძებდა და აცოცხლებდა ამ ოსტათთა სულებს ახალ სხეულებში იმ ტექნიკის მეშვეობით, რომელიც კავკასიაში ჩასულს მისმა ძმამ, იახსარმა დაახვედრა, რომელსაც ის კავკასიაში არსებულ, მივიწყებულ "ქვის ბიბლიოთეკაში" აღმოეჩინა .

ეს იყო მივიწყებული, აკრძალული ტექნიკა, რომელიც "სპირიტუალური" მეთოდით აცოცხლებდა მკვდართა სულებს, და გამომყენებელს სულების სრული მანიპულირების საშუალებას აძლევდა.

ბაში-აჩუკი თავის მოხმობილთაგან სწავლობდა მივიწყებულ საბრძოლო ტექნიკებს, რათა კიდე უფრო გაეღრმავებინა თავისი ცოდნა, რადგან მისი სხეული მაქსიმალურად განვითარებულიყო და არ შეეზღუდა თავისი "საბრძოლო სული".

ასე მსოფლიოს გარშემო გზადაგზა ნაგროვები საბრძოლო ხელოვნების ოსტატებით ბაში-აჩუკი მკვდარ მიწებს მოადგა, სადაც ახალი ძალები, დემონები და სხვა ურდოები დათარეშობდნენ. მასშტაბურ ბრძოლებს მოწყურებული ბაში-აჩუკი თავისი მებრძოლებით ამ მოთარეშე რაზმებს ლაგმავდა. ასე ერთად მოარული დაჯგუფებისთვის იქაურთ "ბაში-აჩუკის ბანდა" შეერქმიათ. ეს კი იმაზე მიუთითებდა, რომ ამ ბანდას უკვე ოფიციალური სახელი სჭირდებოდა.

ბაში-აჩუკმაც არ დააყოვნა და გადაწყვიტა, რომ იმ "პირველქმნილი საბრძოლო სულის" საპატივცემულოდ, რომელიც მასში სახლობდა, მისი დაჯგუფებისთვის გენეზისი ეწოდებინა, რაც თავის მხრივ "დასაწყისს", "დასაბამს" ნიშნავს.

სიმბოლოდ კი ატომი აირჩია, რომლისგანაც შედგება ყოველივე და რომელთა ქმედებიდანაც გაჩნდა ყოველი.

ეს მოხდა ც.წ.-დან 500 წელს.

რამდენიმე წლის შემდეგ კი ბაში-აჩუკი და მისი რაზმი, მტრის დევნაში, მკვდარი მიწების უკიდურესით მივიდა, სადაც შეინიშნებოდა დიდი საბრძოლო ძალების მობილიზაცია.

აქ რამდენიმე სახელმწიფოსა და დაჯგუფების ძალებს მოეყარათ თავი და ომი გაეჩაღებინათ, რომელიც მარილიანი ომის სახელით იყო ცნობილი.

ბაში-აჩუკსაც, რომელიც ბრძოლისთვის იყო დაბადებული და რომელმაც ამდენი გამოჩენილი მებრძოლი დაინახა ერთად თავმოყრილი, მათ შორის ბევრი მისი ნაცნობიც, რომელიც მოგზაურობისას გაეცნო, ბევრი აღარ უფიქრია და თავის თანამებრძოლებთან ერთად ომში ჩაება.

## მმართველობა და შიდა მოწყობა

გენეზისში ერთპიროვნული ლიდერი და მმართველია ბაში-აჩუკი, რომელიც ატარებს უმარლეს ტიტულს "მთავარი კომანდირი და ყოველი საბრძოლო ხელოვნების გრანდმასტერი" და ყველა მას ემორჩილება უსიტყვოდ და უპირობოთ.

გენეზისის ფრაქცია დაყოფილია დივიზიებად საბრძოლო ტექნიკების სპეციალიზაციის მიხედვით. ესენია:

***ფაროსანნი***

***მეომარნი***

***მაგნი***

***მსროლელნი***

თითოეულ დივიზიას თავისი მეთაური ჰყავს. მათი ტიტულებია:

**ფაროსანთა გრანდმასტერი**

**მეომართა გრანდმასტერი**

**მაგთა გრანდმასტერი**

**მსროლელთა გრანდმასტერი**

დივიზიის წევრები ბრძანებას იღებენ დივიზიის გრანდმასტერისგან, ხოლო დივიზიის გრანდმასტერები ბრძანებას იღებენ მთავარი კომანდირისა და მისი მარჯვენა ხელისგან, რომელიც ბრძოლის სტრატეგია და "სტრატეგიის მასტერის" ტიტულს ატარებს.

## რელიგია

გენეზისში არ არსებობს ერთი, რომელიმე სახის რელიგია და აღმსარებლობა. აქ ყველას იმის სწამს და სჯერა, ვინც თავად მოესურვება.

ვინაიდან გენეზისის წევრები მსოფლიოს ყველა კუთხიდან არიან, ეს აღმსარებლობები საკმაოდ მრავალფეროვანია.

თუმცა, ამ განსხვავების მიუხედვად, ყველას უპირობოდ სჯერა "საბრძოლო სულის", რომელიც ყველაში და ყველაფერშია და ბიძგს აძლევს სამყაროს ქმედებისკენ.